Document ID: /roh_data/filtered/fineweb-2-filterrobots_roh.jsonl.gz/12694

Ils frus-chers dan ün dachasa a bleras bes-chas e sun eir ün elemaint bain visibel da la cuntrada. Per trar adimmaint quista valur ecologica da la frus-chaglia ha organisà quist on la fundaziun Pro Terra Engiadina cul sustegn da l’Uffizi chantunal per natüra ed ambiaint üna maestranza da frus-chaglia: Pauras e paurs da l’Engiadina Bassa chi han bella frus-chaglia sül terrain chi cultivan pudaivan s’annunzchar e tour part a la concurrenza. Partecipats s’han 21 paurs da desch fracziuns dals trais cumüns Zernez, Scuol e Valsot. Guadagnà han Cla Janett da Tschlin, Gian Franco Lanfranchi da S-chadatsch e Flurin Nef da Ramosch. La premiaziun es gnüda festagiada in dumengia a Tschlin cun musica e specialitats culinaricas da Bun Tschlin.
Autur: fmr/fa